Begraafplaas-verkragter kry lewenslank | Maroela Media
Begraafplaas-verkragter kry lewenslank
'n 29-jarige verkragter wat deel was van 'n bende wat paartjies naby 'n begraafplaas in Brits in Noordwes geteister het, is Maandag in die dorp se streekhof tot lewenslange tronkstraf gevonnis.
Kapt. Paul Ramaloko, provinsiale polisiewoordvoerder, het gesê Jimmy Sipho Nguleni en Kabelo Matladi (24) was deel van die bende wat gereeld op paartjies, wat naby die Letlhabile-begraafplaas ontspan het, toegeslaan het.
"Nguleni, Matladi en nog 'n man het verlede jaar 'n paartjie by die begraafplaas as gyselaars gehou," het Ramaloko Dinsdag gesê. "Hulle het die man in sy motor se kattebak toegesluit waarna die verdagtes sy meisie al om die beurt verkrag het."
Die twee is kort ná die voorval in hegtenis geneem. Die derde man is nooit opgespoor nie. Slegs Nguleni is Maandag gevonnis. Matladi se verhoor duur voort aangesien hy tereg staan op aparte aanklagte van verkragting, ontvoering en roof. Hy dien ook tans drie jaar tronkstraf uit nadat hy in 2014 uit aanhouding by die Brits-polisie ontsnap het.
Hulp gevra vir weduwee van Transnet-pensioenheld
Ses in aanhouding ure ná ontsnapping weer vas
150 jaar tronk gaan te min wees . 250 klink goed
Kan nie eers meer jou geliegdes besoek by n begrafplaas nie, wat praat nog van die graf skoon maak en instand hou. Jammer dat dit ons ook nie eers meer gegun word nie.
Die 2de berig vandag oor POSITIEWE vonnisse in die Brits hof maak my net weer van vooraf trots as 'n oud inwoner . . . u go Brits!!!!